**Σύγχρονη περίοδος – Σύγχρονοι Ολυμπιακοί αγώνες**

Oι σύγχρονοι Ολυμπιακοί αγώνες διοργανώθηκαν για πρώτη φορά το 1896 έχοντας πλέον οικουμενικό χαρακτήρα. Είναι μια παγκόσμια γιορτή όπου συμμετέχουν πλέον άνδρες και γυναίκες και εξακολουθεί να είναι άρρηκτα συνδεδεμένη με την αρχαία αλλά και σύγχρονη Ελληνική αθλητική ιστορία.

 Για το λόγο αυτό η Ελλάδα τιμάτε σε κάθε διοργάνωση:

 -Η Ελληνική σημαία και η Ελληνική αντιπροσωπία εισέρχονται πρώτες στο Στάδιο κατά τις τελετές έναρξης και λήξης ενώ όλοι οι άλλοι εισέρχονται με αλφαβητική σειρά.

- Ο Ελληνικός Εθνικός ύμνος είναι ένα από τους τρεις ύμνους που ακούγονται στις τελετές έναρξης και λήξης των αγώνων. (Οι άλλοι δύο είναι ο ολυμπιακός ύμνος και ό ύμνος της διοργανώτριας χώρας κατά την έναρξη και της επόμενης διοργανώτριας κατά την λήξη).

- Το ίδιο γίνεται και με την έπαρση της Ελληνικής σημαίας στις συγκεκριμένες τελετές .

- Ο Ολυμπιακός ύμνος είναι ο ύμνος των πρώτων Ολυμπιακών αγώνων (1896) γραμμένος από τον «Εθνικό μας ποιητή» Κωστή Παλαμά και μελοποιημένος από τον Σπύρο Σαμάρα .

- Οι αγώνες πραγματοποιούνται κάθε τέσσερα χρόνια.

**1896**

**Αθήνα-Ελλάδα.** Τεράστια επιτυχία σε όλους τους τομείς. Το πρώτο βήμα της αναβίωσης των Ολυμπιακών Αγώνων πραγματοποιείται στο ανακαινισμένο Παναθηναϊκό Στάδιο. Ο Δ. Βικέλας πρώτος πρόεδρος της Δ.Ο.Ε, Γραμματέας ο εμπνευστής της αναβίωσης των Αγώνων, βαρόνος Πιερ Ντε Κουμπερτέν. Μορφή των αγώνων ο νικητής του Μαραθωνίου Σπύρος Λούης. Ο Μαραθώνιος πραγματοποιείται για πρώτη φορά και εξελίσσεται σε ένα από τα πιο δημοφιλή αγωνίσματα ων Ολυμπιακών αγώνων και ο Σπύρος Λούης σε εμβληματική μορφή όχι μόνο του αγωνίσματος αλλά και των αγώνων. Η ιδέα για την διοργάνωση του Μαραθώνιου αποδίδεται στον Κουμπερτέν που με αυτό τον τρόπο ήθελε να τιμήσει τον Αθηναίο στρατιώτη που το 490π.Χ. έτρεξε να αναγγείλει στους Αθηναίους την νίκη στην μάχη του Μαραθώνα και ξεψύχησε αφού φώναξε: «Νενικήκαμεν»

Μεγάλες στιγμές στο κατάμεστο στάδιο.

**1900**

**Παρίσι-Γαλλία**. Υπό τη σκιά της Διεθνούς εκθέσεως στο Παρίσι. Τραγική αποτυχία παρά την μεγάλη συμμετοχή αθλητών.

Η Ελλάδα κερδίζει το χρυσό μετάλλιο στην διαγωνισμό της Γλυπτικής με τον δισκοβόλο του Δημητριάδη. Το έργο αγοράστηκε από τους Αμερικανούς. Οι Έλληνες ζήτησαν από τον γλύπτη να ξαναφτιάξει το ίδιο έργο… Ο Δημητριάδης το έκανε και σήμερα το δεύτερο αυτό έργο του είναι τοποθετημένο απέναντι από το Παναθηναϊκό στάδιο.

**1904**

**Σεντ-Λούις-Η.Π.Α.** Μικρή συμμετοχή αθλητών μικρή κι η επιτυχία τους.

 ΟΙ Ελληνικές διακρίσεις στους συγκεκριμένους αγώνες:

**1906**

**Αθήνα-Ελλάδα.** Μεσολυμπιάδα Οι αγώνες αυτοί δεν μέτρησαν ποτέ. Η Ελλάδα δεν επιτυγχάνει την μόνιμη τέλεση των Αγώνων στη χώρα που τους γέννησε παρά τις αποτυχίες στο Παρίσι και Σεντ-Λούις. Η διοργάνωση είναι και πάλι καταπληκτική και οι συμμετοχές αθλητών πολλές. Μορφή ο Δ. Τόφαλος (άρση βαρών).

**1908**

**Λονδίνο-Μ. Βρετανία.** Πολύ καλή διοργάνωση. Μορφή των αγώνων ο μαραθωνοδρόμος Πιέτρι (Ιταλία) ο οποίος έχασε τη νίκη με τραγικό τρόπο γιατί αν και μπήκε πρώτος στο στάδιο, κατέρρευσε λίγο πριν τον τερματισμό. Κάποιος κριτής τον βοήθησε να σηκωθεί και να τερματίσει αλλά αυτό είχε σαν αποτέλεσμα την ακύρωση του.

**1912**

**Στοκχόλμη-Σουηδία.** Επιτυχημένη διοργάνωση. Ξεχωρίζει ο ινδιάνικης καταγωγής νικητής του πένταθλου και του δεκάθλου Τζιμ Θορπ. Πραγματοποιεί εκπληκτικές επιδόσεις. Ένα χρόνο αργότερα του αφαιρούνται τα μετάλλια γιατί θεωρήθηκε επαγγελματίας παίκτης του ράγκμπι. Η Δ.Ο.Ε. τον δικαιώνει το 1982 κι επιστρέφει στην οικογένειά του τα μετάλλια. ΟΙ Ελληνικές διακρίσεις στους συγκεκριμένους αγώνες: Κωνσταντίνος Τσικλητήρας: Χρυσό Μετάλλιο, Στίβος μήκος άνευ φοράς

και Χάλκινο Μετάλλιο, Ύψος άνευ φοράς

**1916**

Δεν έγιναν. Α΄ Παγκόσμιος Πόλεμος.

**1920**

**Αμβέρσα-Βέλγιο.** Θαυμάσια διοργάνωση. Δεν συμμετέχουν οι ηττημένοι του Α΄ Παγκοσμίου Πολέμου. Για πρώτη φορά δίνεται ο όρκος του αθλητή και γίνεται έπαρση της Ολυμπιακής σημαίας με τους 5 κύκλους που ο καθένας συμβολίζει μια ήπειρο (μπλε-Ευρώπη, κόκκινος-Αμερική, μαύρος-Αφρική, κίτρινος-Ασία, πράσινος-Ωκεανία). Εμφάνιση για πρώτη φορά του Πάαβο Νούρμι (Φιλανδία) στους δρόμους αντοχής.

**1924**

**Παρίσι-Γαλλία.** Καλή διοργάνωση. Μορφή των αγώνων ο Πάαβο Νούρμι αλλά οι νίκες του Εϊμπραχαμς στα 10Ομ. και του Λίντελ στα 400μ. έγιναν αφορμή να γυριστεί η ταινία «Οι δρόμοι της φωτιάς» σε μουσική Βαγγέλη Παπαθανασίου (ΟΣΚΑΡ). Στους ίδιους αγώνες εμφανίζεται και ο 5 φορές Ολυμπιονίκης Τζόνι Βαϊσμίλερ (μετέπειτα ο κινηματογραφικός Ταρζάν).

**1928**

**Άμστερνταμ-Ολλανδία.** Πρώτη εμφάνιση των γυναικών στο στίβο. Για πρώτη φορά η ελληνική ομάδα παρέλασε πρώτη κάτι που γίνεται μέχρι και σήμερα ενώ έχουμε και αφή της ολυμπιακής φλόγας επίσης για πρώτη φορά. Καλή διοργάνωση.

**1932**

**Λος Αντζελες.** Πολύ καλή διοργάνωση. Για πρώτη φορά η διαμονή των αγωνιζομένων γίνεται στο ολυμπιακό Χωριό.

**1936**

**Βερολίνο-Γερμανία.** Για πρώτη φορά έχουμε ολυμπιακή Λαμπαδηδρομία. Ο Σπύρος Λούης μπαίνει πρώτος στο στάδιο επικεφαλής της ολυμπιακής ομάδας. Ο νέγρος Τζέσι Όουενς κερδίζει 4 χρυσά μετάλλια κι αναγκάζει τον Χίτλερ να φύγει από το στάδιο για να μην του απονείμει μετάλλιο, η θεωρία της ανωτερότητας των Αρίων καταρρίπτεται… Η οργανωτική επιτυχία ήταν μεγάλη αλλά όλα έγιναν υπό την σκιά του πολέμου που θα ακολουθούσε.

**1940**

Δεν έγιναν. Β΄ Παγκόσμιος Πόλεμος.

**1944**

Δεν έγιναν. Β΄ Παγκόσμιος Πόλεμος.

**1948**

**Λονδίνο-Μεγ. Βρετανία.** Με νωπές τις μνήμες του πολέμου. Αποκλείστηκαν Ιαπωνία και Γερμανία. Εμφάνιση του Εμίλ Ζάτοπεκ με 2 μετάλλια χρυσό και αργυρό αλλά μεγάλη μορφή η «Ιπτάμενη νοικοκυρά» Φάνυ Μπλάνκερς Κόεν με 4 χρυσά μετάλλια.

**1952**

**Ελσίνκι-Φιλανδία.** Πρώτη εμφάνιση της ΕΣ.Σ.Δ. στους αγώνες. Μορφή των αγώνων ο Ζάτοπεκ με 3 χρυσά

**1956**

**Μελβούρνη-Αυστραλία.** Η Ε.Σ.Σ.Δ. εισβάλλει στην Ουγγαρία κι η πολιτική εισβάλλει στο Ολυμπιακό κίνημα. Ξυλοδαρμοί χωρίς προηγούμενο στον αγώνα πόλο Ε.Σ.Σ.Δ.-Ουγγαρίας αλλά κι αποχές πολλών χωρών «εξαιτίας» των γεγονότων στην διώρυγα του Σουέζ. Οι αγώνες σημείωσαν μεγάλη επιτυχία.

ΟΙ Ελληνικές διακρίσεις στους συγκεκριμένους αγώνες:

Γιώργος Ρουμπάνης: Χάλκινο Μετάλλιο

**1960**

**Ρώμη-Ιταλία.** Ο Αμπέμπε Μπεκίλα τρέχοντας ξυπόλυτος κερδίζει με νέο Παγκόσμιο ρεκόρ τον μαραθώνιο.

ΟΙ Ελληνικές διακρίσεις στους συγκεκριμένους αγώνες:Γιώργος Ζαϊμης, Διάδοχος Κωνσταντίνος, Οδυσσέας Εσκιτζόγλου: Χρυσό Μετάλλιο, Ιστιοπλοΐα

Είναι το πρώτο χρυσό για την Ελλάδα μετά το χρυσό του Τσικλητήρα στη Στοκχόλμη το 1912

**1964**

**Τόκιο-Ιαπωνία.** Επιτυχία των αγώνων σε όλους τους τομείς. Οι Ιάπωνες θεατές γονατίζουν με την είσοδο της Ολυμπιακής φλόγας στο στάδιο. Ο Αμπέμπε Μπεκίλα και πάλι νικητής στο μαραθώνιο, αυτή τη φορά με παπούτσια

**1968**

**Μεξικό-Μεξικό.** Ο Μπομπ Μπίμον πηδά 8,90μ. στο μήκος, ένα ρεκόρ που κράτησε 23 χρόνια. Ο Φλόσμπερι εφαρμόζει νέο παλμό στο ύψος και κερδίζει και αυτός ενώ οι μαύροι αθλητές υψώνουν γαντοφορεμένες γροθιές στο βάθρο των νικητών (διαμαρτυρόμενοι για τις φυλετικές διακρίσεις) .Πριν τους αγώνες στην πλατεία των «Τριών πολιτισμών» της πόλης του Μεξικού σε διαδηλώσεις κατά του καθεστώτος πάνω από 300 άνθρωποι κυρίως φοιτητές έχασαν την ζωή τους. Οι αγώνες έγιναν στην σκιά αυτού του γεγονότος το οποίο σε πολλές περιπτώσεις αποσιωπήθηκε …

**1972**

**Μόναχο-Γερμανία.** Τρομοκράτες Παλαιστίνιοι αιματοκύλησαν τους αγώνες και την Ολυμπιακή Ιδέα. Η Δ.Ο.Ε. αποφάσισε την διεξαγωγή των αγώνων μέχρι το τέλος.

**1976**

**Μόντρεαλ-Καναδάς.** Μποϋκοτάζ των αφρικανικών χωρών σε ένδειξη διαμαρτυρίας για το απαρτχάιντ. Η πολιτική και πάλι «χτυπά» τον αθλητισμό. Η οικονομική αποτυχία των αγώνων είναι τεράστια και οι συνέπειες τραγικές για τους διοργανωτές. Στους Αγώνες ξεχωρίζει η Νάντια Καμανέτσι με 5 μετάλλια (3 χρυσά, 1 αργυρό και 1 χάλκινο) στην ενόργανη Γυμναστική.

**1980**

**Μόσχα-Ε.Σ.Σ.Δ.** Μποϋκοτάζ από τις Η.Π.Α και πολλούς από τους συμμάχους τους. Αφορμή η εισβολή της Ε.Σ.Σ.Α. στο Αφγανιστάν. Η πολιτική έχει γίνει πλέον μόνιμο πρόβλημα των αγώνων. Οι τελετές έναρξης και λήξης είναι εκπληκτικές.

**1984**

**Λος Άντζελες-Η.Π.Α.** Η Ε.Σ.Σ.Δ. μαζί με τους συμμάχους της «μποϋκοτάρει» με τη σειρά της τους αγώνες. Όμως εκτός της πολιτικοποίησης τώρα εμφανίζεται έντονα η εμπορευματοποίηση των αγώνων. Πωλείται ακόμη κι η Ολυμπιακή Φλόγα. Πολλά τα κρούσματα ντόπινγκ. Ο Καρλ Λιούις κερδίζει 4 χρυσά όπως και το 1936 ο Τζέσι Όουενς. Οικονομικά οι αγώνες είχαν τεράστια επιτυχία.

**1988**

**Σεούλ-Κορέα**. Αυτοί οι αγώνες έμειναν στην ιστορία για τα πολλά ρεκόρ που «έπεσαν» αλλά κυρίως για τα κρούσματα ντόπινγκ και μάλιστα σε μεγάλα ονόματα του παγκόσμιου αθλητισμού.

**1992**

**Βαρκελώνη-Ισπανία.** Πολύ καλή διοργάνωση. Ατραξιόν των αγώνων η ομάδα όνειρο των Η.Π.Α. στο μπάσκετ. Πρώτο χρυσό (100μ. Εμπόδια) για τον Ελληνικό γυναικείο αθλητισμό με τη Βούλα Πατουλίδου.

**1996**

**Ατλάντα-Η.Π.Α.** Η Δ.Ο.Ε δεν έδωσε στην Αθήνα τους αγώνες 100 χρόνια μετά την αναβίωση του Θεσμού. Η Ατλάντα φάνηκε κατώτερη της τιμής που της έγινε. Οι αγώνες χαρακτηρίζονταν από την προχειρότητα. Η Ελλάδα πραγματοποιεί αξιόλογη παρουσία με κατάκτηση αρκετών μεταλλίων και εμφάνιση της «Ελληνικής Ομάδας Όνειρο» στην Άρση Βαρών.

**2000**

**Σίδνευ-Αυστραλία.** Άριστη διοργάνωση. Πολύ μεγάλη οργανωτική και αγωνιστική επιτυχία. Εντυπωσιακή Ελληνική παρουσία με κατάκτηση μεγάλου αριθμού μεταλλίων με πιο χαρακτηριστικό το χρυσό στα 20Ομ. του Κ. Κεντέρη

**2004**

**Αθήνα-Ελλάδα.** Η προσωρινή επιστροφή των αγώνων στην Αθήνα ,στην Ελλάδα είναι γεγονός .Οι Έλληνες διοργάνωσαν «αγώνες με μέτρο τον άνθρωπο». Οι αγώνες σημείωσαν επιτυχία σε όλους τους τομείς αλλά το κόστος τους ήταν πολύ υψηλό.

**2008**

**Πεκίνο-Κίνα.**Εντυπωσιακοί αγώνες με τέλεια οργάνωση και επιτυχία. Κυρίαρχο χαρακτηριστικό τους ο «γιγαντισμός».

**2012**

**Λονδίνο- Μεγάλη Βρετανία.** Καλοί αγώνες ,καλή διοργάνωση. Κυριαρχούν οι αγώνες ταχύτητας.

**2016**

**Ρίο-Βραζιλία**.Ακριβοί αγώνες εν μέσω διαδηλώσεων και διαμαρτυριών σε μια χώρα κοινωνικών αντιθέσεων. Έκρυψαν προσωρινά τα κοινωνικά προβλήματα της χώρας αυτής αλλά δεν τα έλυσαν …ίσως και να τα επιδείνωσαν.

**Μεγάλοι σταθμοί του σύγχρονου Ελληνικού αθλητισμού**

**1896**

Η αναβίωση των Ολυμπιακών αγώνων στην Αθήνα

Η Ελλάδα και πάλι στον παγκόσμιο αθλητισμό σε πρωταγωνιστικό ρόλο.

Ο Σπύρος Λούης παγκόσμιο σύμβολο του σύγχρονου Ολυμπιακού κινήματος

**1946**

Ο Στέλιος Κυριακίδης κερδίζει τον Μαραθώνιο της Βοστώνης και συγκινεί την παγκόσμια κοινότητα μιλώντας για τα δεινά της Ελλάδας και τις συνέπειες του πολέμου στην χώρα μας. Η σημαντική βοήθεια που έλαβαν οι πεινασμένοι Έλληνες ήταν η ανταμοιβή αυτού του μεγάλου αθλητή

**1968**

Η ΑΕΚ κατακτά το κύπελλο κυπελλούχων, σε επίπεδο Ευρωπαϊκών συλλόγων, στην καλαθοσφαίριση . Ο αγώνας έγινε στο καλλιμάρμαρο στάδιο. Είναι το πρώτο μετάλλιο της χώρας σε ομαδικό άθλημα στην ιστορία της και μάλιστα το ένα από τα δύο που η ομάδα είχε μόνο Έλληνες αθλητές. ( Η ομάδα υδατοσφαίρισης της Βουλιαγμένης(Ν.Ο.Β.) κατέκτησε το άλλο αρκετά χρόνια αργότερα-1997).

Την ίδια μέρα στον συγκεκριμένο αγώνα σημειώθηκε παγκόσμιο ρεκόρ προσέλευσης θεατών σε έναν αγώνα το οποίο διατηρείται μέχρι και σήμερα και πιθανότατα να μην καταρριφθεί αφού πλέον δεν γίνονται αγώνες καλαθοσφαίρισης σε ανοικτά γήπεδα

**1971**

Ο ΠΑΟ συμμετέχει στον τελικό του κυπέλου πρωταθλητριών στο Ποδόσφαιρο. Ο αγώνας έγινε στο γήπεδο Wimpey του Λονδίνου. Παραμένει η μόνη συμμετοχή Ελληνικού συλλόγου σε τελικό του συγκεκριμένου αγωνίσματος. Η ομάδα είχε μόνο Έλληνες αθλητές και ηττήθηκε από τον μεγάλο Άγιαξ της εποχής .

**1987 και 1989**

Η κατάκτηση από την εθνική ομάδα του χρυσού μεταλλίου(1987) στο πανευρωπαϊκό πρωτάθλημα της καλαθοσφαίριση στην Αθήνα και ακολούθως η κατάκτηση του ασημένιου (1989) στην ίδια διοργάνωση στο Ζάγκρεμπ, ήταν η αρχή για μια σειρά επιτυχιών και διακρίσεων της Ελληνικής καλαθοσφαίρισης σε επίπεδα συλλόγων αλλά και εθνικών ομάδων στο συγκεκριμένο άθλημα**.**

**1992**

Η Βούλα Πατουλίδου κατακτά το πρώτο χρυσό μετάλλιο του Ελληνικού κλασικού αθλητισμού σε Ολυμπιακούς αγώνες μετά από ογδόντα χρόνια αλλά και το πρώτο μετάλλιο αθλήτριας…

**2004**

Σε μία από τις μεγαλύτερες εκπλήξεις του Παγκόσμιου αθλητισμού η Εθνική ομάδα ποδοσφαίρου κατακτά το Χρυσό μετάλλιο στο πανευρωπαϊκό πρωτάθλημα που διοργανώθηκε στην Πορτογαλία.

**2004**

Οι Ολυμπιακοί αγώνες επιστρέφουν έστω και προσωρινά στην πατρίδα τους. Η Ελλάδα διοργανώνει αγώνες αντάξιους της ιστορίας της

**2005**

Η Ελλάδα κατακτά και πάλι το χρυσό μετάλλιο στο πανευρωπαϊκό πρωτάθλημα της καλαθοσφαίρισης (Βελιγράδι)

**2006**

Ασημένιο μετάλλιο στο παγκόσμιο πρωτάθλημα καλαθοσφαίρισης (Ιαπωνία) από την Εθνική ομάδα

Πέρα από τα παραπάνω υπήρξαν σχεδόν στα περισσότερα αθλήματα σημαντικές και αξιόλογες διακρίσεις. Περισσότερες από όσες θα περίμενε κάποιος από μια χώρα του μεγέθους της Ελλάδας.